Document ID: /fineweb-2-swissfilter-quality_10-filterrobots/filtered/02038.jsonl.gz/4882

Adina dapli fugitivs arrivan en la Croazia, il pli giuven stadi commember da l'Uniun Europeica. Sulettamain ier sajan arrivadas bunamain 10'000 persunas ha communitgà il ministeri da l'intern a Zagreb.
Dapi 10 dis è la Croazia il pajais da transit preferì dals fugitivs e dapi lura sajan 65'000 persunas arrivadas. Bunamain tuttas transportescha la Croazia cun bus e trens al cunfin cun l'Ungaria. Là vegnan ils fugitivs tramess vinavant en l'Austria.